Хуан Хелман
Мой обичен Буенос Айрес

Превод от испански: Александър Муратов, Атанас Далчев, 1968

chitanka.info

Седнал на ръба на стол продънен,

с виене на свят, безсънен, болен

пиша стихове, оплакани отрано,

за града, където се родих.

Приеми ги, приеми ги, в тебе също

се родиха моите сладки синове,

за да те услаждат посред толкова обиди.

Трябва да се уча сам да се съпротивлявам.

Ни да си отивам, нито да оставам,

а да се съпротивлявам,

нищо, че ще има

повече неволи и забрава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.